મુંબઇમાં 'હાઇટાઇડ'નો ખતરોઃમહારાષ્ટ્રના બીચ બે દિવસ બંધ
આજે મુંબઇમાં દરિયાનાં મોજાં ૩.૮ર મીટર ઊછળવાનું અલર્ટ
મુંબઇ તા. ૧૩: ગુજરાત તરફ આગળ વધી રહેલા ચક્રવાતી તોફાન વાયુની અસર મુંબઇ અને આસપાસના કોંકણ વિસ્તારમાં વર્તાઇ રહી છે. આ તોફાનને લઇ મુંબઇના કેટલાય વિસ્તારમાં ઝડપી પવન સાથે વરસાદ થઇ રહ્યો છે. વાયુ ચક્રવાતના ખતરાને ધ્યાનમાં રાખીને મુંબઇના દરિયામાં હાઇટાઇડનો ખતરો તોળાઇ રહ્યો છે અને હવામાન વિભાગે હાઇરાઇડનું એલર્ટ જારી કર્યું છે. માટે બંધ કરી દેવામાં આવ્યા છે. ઝડપી ફુંકાઇ રહેલા પવનના કારણે મુંબઇમાં બે ડઝનથી વધુ વૃક્ષ ધરાશાયી થયાં હોવાની જાણકારી બીએમસીને મળી છે.
આ દરમિયાન માછીમારો સહિત સામાન્ય લોકોને પણ બીચની આસપાસ જવાની મંજૂરી મળશે નહીં. તેજ પવન અને તોફાન વચ્ચે સમુદ્રમાં છ મીટર ઉંચી બનતી હાઇટાઇડની સ્થિતિને જોતાં બીચ બંધ કરવાનો નિર્ણય લેવામાં આવ્યો છે.